Document ID: /fineweb-2-swissfilter-quality_10-filterrobots/filtered/01798.jsonl.gz/187

D2 - Volley Oberdiessbach 1:3, 22.02.2014
Mir hei üsä 3. letscht Match vor Saison ii Agriff gno, gäg Volley Oberdiessbach.
Ziel: Üsne Gägner so schwer wie müglech z'machä die 3 Pünkt z'holä.
Im erstä Satz simer schnell mau es paar Pünkt i Rückstand gsi. Mir si no nid ganz acho ufem Spielfeld, hei zwar immer wieder schönii Rettigsaktione gha aber dr Bau am Schluss gliich nid übere bracht, 25:14.
Im zwöite Sat hets ähndläch usgse wie im erschte. Bim STand vo öpä 9:3 fürä Gägner, hei mir üses Hebeli uf Kampfmodus gschautet u Punkt für Punkt guet gmacht. Mit schöne Abnahme, guet verteilte Päss u herte Agriffä, simer üsem Ziel geng chli necher cho. U plötzläch sogar i Vorspruch gsi. Was o bis ändi Satz so isch blibe, 21:25.
Im dritte Satz heimer no e Serviceserie kassiert, was mir bis am Schluss nüm hei chönnä holä, 25: 19.
Im letschtä Satz hei säch bi üs vermehrt Eigefehler iigschliche, u d'Gägner hei es paar schöni Pünkt uf ihrem Konto verbuechet. U schlussändläch si o di 3 Pünkt in Oberdiessbach blibä.
Frouä, mir hei super kämpf gäg sones STAR-Team!!Super gsi!!